Lav et referat af nedenstående tekst:

Tekst:
White Hawks kaptajn, Mads Bech over at stoppe karrieren, men står det til klubbens nye cheftræner Mario Simioni, så skal kaptajnen blive. - Nu er jeg ikke på Facebook, men det er jeg sikker på, at mange af jer er, så kan I ikke lige fortælle ham der, at jeg har bøn om, at han bliver på holdet, send ham en hel masse beskeder og hjerter, lød det fra Mario Simioni på torsdagens pressemøde, hvor han blev præsenteret som ny træner i det nordjyske. Træneren vil gerne have en snak med ham, for som han siger: - Mads er ikke den slags spiller, som man som ny træner vil miste. Han er en meget værdifuld spiller for holdet. Jeg håber, at han vil tage en eller to sæsoner mere. Den nye træner får dog tre nye spillere på holdet, da White Hawks på pressemødet torsdag samtidig præsenterede Thomas Lilie som ny målmand, Kristoffer Lauridsen og Joachim Linnet som nye profiler på holdet. Thomas Lilie  er 20 år og fra Vojens. Han har spillet i Vexsjø i Sverige de seneste to sæsoner. Kristoffer Lauridsen er Herning-dreng og har tidligere spillet to år i Sverige. - Jeg kan se gode muligheder i det projekt, som White Hawks har gang i, siger Kristoffer Lauridsen. Joachim Linnet har spillet fem sæsoner i Herning og siger om skiftet til Frederikshavn: - Der skulle ske noget nyt efter fem sæsoner i Herning. Jeg blev hurtigt forelsket i Frederikshavn efter at have talt med andre spillere og klubben. Og jeg ser frem til næste 2 sæsoner i Frederikshavn. Holdets kaptajn Mads Bech er i tænkeboks, om han skal stoppe karrieren, men ifølge direktøren skal man snarest have en snak med ham. - Han er vores kaptajn, og vi håber, at han kan lokkes til en sæson mere, siger direktør i White Hawks, Henrik Andersen.

Referat:
Ny cheftræner hos White Hawks er på knæ for klubbens kaptajn, der overvejer karriere-stop, han vil have ham til at blive på holdet.